Lavandula dentata

A ***Lavandula dentata*** é unha planta leñosa da familia das lamiáceas e do xénero Lavandula. É propia do Mediterráneo, en Galiza considérase ornamental.

## Descrición 
É unha planta rexa, recendente e leñosa de até 1,3 m ou pouco máis de altura. Follas opostas desde oblongo lineares até lanceoladas de 1,5-3,5&nbsp;cm de longo, de marxe dividida en dentes redondeados. Lóbulos romos, verde agrisado polo feixe, tomentoso de cinsento polo envés. Verticilos de 6 até 10 flores, en espigas máis ou menos grosas de 2,5–5&nbsp;cm de longo. Esporofilos de 5–8&nbsp;mm de longo, ovalados até circulares, rematados en punta máis ou menos pubescentes, de cor violeta acastañado. Os esporofilos superiores agrandados, sen flores axilares, de até 1,5&nbsp;cm de longo, púrpura. Cáliz de 5–6&nbsp;mm de longo, con 13 nervios, 5 dentes, o superior cun apéndice inversamente acorazonado. Corola de 8&nbsp;mm de longo, bilabiada. Labio superior bilobado, labio inferior trilobado. 4 estames, 2 máis curtos.

## Hábitat 
Lugares secos asollados, en terreos calcarios, nas matogueiras e monte baixo.

## Distribución 
A súa área xeral esténdese á rexión mediterránea occidental, a Macaronesia (Madeira, Canarias) e suroeste de Asia. Nas provincias costeiras do leste e sur da Península Ibérica e en Baleares desde o nivel do mar até os 400 m de altitude.
miniatura|Vista da planta.
miniatura|Detalle das follas.
miniatura|Inflorescencia.

## Usos e cultivo 
Cultívase como planta ornamental ou para a obtención de perfume. Entre as especies de lavanda que atopamos nos viveiros, a dentata é a que ten unha floración máis longa, practicamente todo o ano; tamén é a que atura mellor a seca, porén pode morrer a temperaturas inferiores a -6&nbsp;°C. En Murcia utilízase en menciña popular, para sandar os padecementos do estómago e dos riles. 
; Etimoloxía
***Lavandula***: nome xenérico que se derivaría do francés antigo *lavandre* e en última instancia do grego *λανω* a través do latín lǎvo, lǎvātum, -āre, lavar, limpar, referíndose ao uso de infusións das plantas para o lavado. Con todo, suxeriuse que esta explicación pode ser errónea, e que o nome podería derivarse do latín līvěou, -ēre, azulado, etimoloxía moito máis plausíbel ca a anterior xa que, entre outras cousas, refírese á cor habitual das flores de devanditas plantas e, ademais, non consta que na antigüidade se lavase con lavanda.

***dentata***: epíteto latíno que significa "con dentes".
* ***Lavandula dentata.*** Rexión do Mediterráneo, África tropical, Xordania e Península Arábica.
:* *Stoechas dentata* (L.) Mill., Gard. Dict., ed. 8: 3, 1768
:* *Lavandula dentata* var. *vulgaris* Ging., Hist. Nat. Lavand., p. 139, 1826, *nom. inval.* 
: var. ***candicans*** Batt., Fl. Alger., 2: 666, 1888 - Noroeste de África, Etiopía e Península Arábica.
:* *Lavandula dentata f. persicina Maire ex Upson & S.Andrews, Xene. Lavandula, p. 389, 2004.*
: var. ***dentata.*** Rexión do Mediterráneo occidental, África tropical, Xordania e Península Arábica.
:* *Lavandula pinnata* Moench, Suppl. Meth., p. 135, 1802, *nom. illeg*.
:* *Lavandula santolinifolia* Spach in Jaub. & Spach, Ill. Pl. Orient., 4(3): t. 373, 1853

## Notas 
## Véxase tamén 
### Outros artigos 
* Lavanda
* Historia da Botánica
* Características das lamiáceas